----

----

I Informácie

Komisia

----

Výmenný kurz eura (1)

10. januára 2006

(2006/C 6/01)

1 euro= 

----

(1)

Zdroj: referenčný výmenný kurz publikovaný ECB.

----

----

Oznámenie o začatí antidumpingového konania, ktoré sa týka dovozu farebných televíznych CRT obrazoviek s pôvodom v Čínskej ľudovej republike, Kórejskej republike, Malajzii a Thajsku

(2006/C 6/02)

V súlade s článkom 5 nariadenia Rady (ES) č. 384/96 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“) (1) naposledy zmeneného a doplneného nariadením Rady (ES) č. 2117/2005 (2) bol Komisii predložený podnet, v ktorom sa uvádza, že dovoz farebných televíznych CRT obrazoviek s pôvodom v Čínskej ľudovej republike, Kórejskej republike, Malajzii a Thajsku (ďalej len „príslušné krajiny“) je dumpingový, a tým spôsobuje značnú ujmu výrobnému odvetviu Spoločenstva.

1.   Podnet

Podnet 29. novembra 2005 predložila Pracovná skupina proti nekalým obchodným praktikám v Európe (TUBE) (ďalej len „navrhovateľ“) v mene výrobcov, ktorých produkcia predstavuje podstatnú časť celkovej výroby, v tomto prípade viac než 50 % celkovej výroby farebných televíznych CRT obrazoviek v Spoločenstve.

2.   Výrobok

Výrobkom, ktorý sa údajne dováža za dumpingové ceny, sú farebné televízne CRT obrazovky, vrátane CRT obrazoviek pre videomonitory všetkých veľkostí s pôvodom v Čínskej ľudovej republike, Kórejskej republike, Malajzii, Thajsku (ďalej len „príslušný výrobok“), zvyčajne zaradené do kódov KN 8540 11 11, 8540 11 13, 8540 11 15, 8540 11 19, 8540 11 91 a 8540 11 99. Tieto kódy KN sa uvádzajú iba pre informáciu.

3.   Tvrdenie o dumpingu

Tvrdenie o dumpingu v prípade Kórejskej republiky, Malajzie a Thajska sa zakladá na porovnaní vytvorených normálnych hodnôt s vývoznými cenami príslušného výrobku do Spoločenstva.

So zreteľom na ustanovenia článku 2 ods. 7 základného nariadenia navrhovateľ stanovil normálnu hodnotu pre Čínsku ľudovú republiku na základe vytvorenej normálnej hodnoty v krajine s trhovým hospodárstvom, ktorá je uvedená v ods. 5.1 písm. d). Tvrdenie o dumpingu sa zakladá na porovnaní takto vypočítanej normálnej hodnoty s vývoznými cenami príslušného výrobku pri predaji na vývoz do Spoločenstva.

Na tomto základe sú vypočítané dumpingové rozpätia pre všetky vyvážajúce príslušné krajiny značné.

4.   Tvrdenie o ujme

Navrhovateľ poskytol dôkazy o tom, že dovoz príslušného výrobku z Čínskej ľudovej republiky, Kórejskej republiky, Malajzie a Thajska sa celkovo zvýšil v absolútnom vyjadrení a z hľadiska podielu na trhu.

Tvrdí sa, že objemy a ceny dovezeného príslušného výrobku, okrem iného, negatívne ovplyvnili podiel na trhu, predané množstvá a úroveň cien účtovaných výrobným odvetvím Spoločenstva, čo malo výrazné nepriaznivé účinky na celkovú výkonnosť a finančnú situáciu vo výrobnom odvetví Spoločenstva.

5.   Postup

Keďže Komisia po porade s poradným výborom stanovila, že podnet bol predložený výrobným odvetvím Spoločenstva alebo v jeho mene, a že existujú dostatočné dôkazy na odôvodnenie začatia konania, začína týmto prešetrovanie podľa článku 5 základného nariadenia.

5.1.   Postup stanovenia dumpingu a ujmy

Na základe prešetrovania sa stanoví, či je príslušný výrobok s pôvodom v Čínskej ľudovej republike, Kórejskej republike, Malajzii a Thajsku dovážaný za dumpingové ceny a či tento dumping spôsobuje ujmu.

a)   Výber vzorky

Vzhľadom na zjavne veľký počet strán zapojených do tohto konania môže Komisia rozhodnúť o uplatnení výberu vzorky v súlade s článkom 17 základného nariadenia.

(i)   Výber vzorky vývozcov/výrobcov v Čínskej ľudovej republike

S cieľom umožniť Komisii, aby rozhodla o potrebe výberu vzorky a v kladnom prípade k nemu pristúpila, všetci vývozcovia/výrobcovia alebo zástupcovia konajúci v ich mene sa týmto vyzývajú, aby sa Komisii prihlásili a poskytli ďalej uvedené informácie o svojej spoločnosti alebo spoločnostiach v lehote stanovenej v ods. 6 písm. b) bode (i) a vo forme uvedenej v ods. 7:

Komisia s cieľom získať informácie, ktoré považuje za nevyhnutné na výber vzorky vývozcov/výrobcov, osloví navyše orgány vyvážajúcej krajiny a akékoľvek známe združenia vývozcov/výrobcov.

(ii)   Konečný výber vzorky

Všetky zainteresované strany, ktoré chcú predložiť akékoľvek relevantné informácie týkajúce sa výberu vzorky, musia tak urobiť v lehote stanovenej v ods. 6 písm. b) bode (ii).

Komisia má v úmysle urobiť konečný výber vzorky po porade s príslušnými stranami, ktoré vyjadrili ochotu byť zaradené do vzorky.

Spoločnosti zaradené do vzorky musia vyplniť dotazník v lehote stanovenej v ods. 6 písm. b) bode (iii) a musia spolupracovať v rámci prešetrovania.

V prípade nedostatočnej spolupráce môže Komisia v súlade s článkom 17 ods. 4 a článkom 18 základného nariadenia založiť svoje zistenia na dostupných skutočnostiach. Zistenie, ktoré je založené na dostupných skutočnostiach, môže byť pre príslušnú stranu menej priaznivé, ako je vysvetlené v ods. 8.

b)   Dotazníky

Komisia s cieľom získať informácie, ktoré považuje za nevyhnutné na prešetrovanie, pošle dotazníky spoločnostiam výrobného odvetvia Spoločenstva a akémukoľvek združeniu výrobcov v Spoločenstve, vývozcom/výrobcom v Čínskej ľudovej republike zaradeným do vzorky, vývozcom/výrobcom v Kórejskej republike, Malajzii a Thajsku, akémukoľvek združeniu vývozcov/výrobcov, dovozcom, akémukoľvek združeniu dovozcov uvedeným v podnete a orgánom vyvážajúcich príslušných krajín.

(i)   Vývozcovia/výrobcovia v Kórejskej republike, Malajzii a Thajsku a dovozcovia

Všetky takéto zainteresované strany by sa mali bezodkladne prihlásiť Komisii prostredníctvom faxu, najneskôr však v lehote stanovenej v ods. 6 písm. a) bode (i) tohto oznámenia, aby zistili, či sú uvedené v podnete a v prípade potreby požiadali o dotazník, keďže lehota stanovená v ods. 6 písm. a) bode (ii) tohto oznámenia sa uplatňuje na všetky takéto zainteresované strany.

(ii)   Vývozcovia/výrobcovia požadujúci individuálne rozpätie v Čínskej ľudovej republike

Vývozcovia/výrobcovia v Čínskej ľudovej republike požadujúci individuálne rozpätie podľa článku 17 ods. 3 a článku 9 ods. 6 základného nariadenia musia predložiť vyplnený dotazník v lehote stanovenej v ods. 6 písm. a) bode (ii) tohto oznámenia. Musia preto požiadať o dotazník v lehote stanovenej v ods. 6 písm. a) bode (i) tohto oznámenia. Takéto strany by si však mali byť vedomé skutočnosti, že ak sa uplatní výber vzorky v prípade vývozcov/výrobcov, Komisia sa môže predsa len rozhodnúť nevypočítať pre ne individuálne rozpätie, ak by bol počet vývozcov/výrobcov taký veľký, že individuálne prešetrovanie by bolo nadmieru zložité a prekážalo by včasnému ukončeniu prešetrovania.

c)   Zhromažďovanie informácií a vypočutia

Všetky zainteresované strany sa týmto vyzývajú, aby oznámili svoje stanoviská, predložili informácie iné, ako sú vo vyplnených dotazníkoch, a poskytli podporné dôkazy. Tieto informácie musia byť spolu s podpornými dôkazmi doručené Komisii v lehote stanovenej v ods. 6 písm. a) bode (ii).

Komisia môže okrem toho vypočuť zainteresované strany, pokiaľ predložia žiadosť, ktorá preukáže, že existujú osobitné dôvody na ich vypočutie. Táto žiadosť sa musí predložiť v lehote stanovenej v ods. 6 písm. a) bode (iii).

d)   Výber krajiny s trhovým hospodárstvom

V súlade s článkom 2 ods. 7 písm. a) základného nariadenia sa na účely stanovenia normálnej hodnoty v prípade Čínskej ľudovej republiky uvažuje o výbere Malajzie, ako o vhodnej krajine s trhovým hospodárstvom. Zainteresované strany sa týmto vyzývajú, aby sa vyjadrili k vhodnosti tohto výberu v osobitnej lehote stanovenej v ods. 6 písm. c).

e)   Štatút trhového hospodárstva

V prípade tých vývozcov/výrobcov v Čínskej ľudovej republike, ktorí tvrdia, že pôsobia v podmienkach trhového hospodárstva, t. j. že spĺňajú kritériá ustanovené v článku 2 ods. 7 písm. c) základného nariadenia, a poskytnú o tom dostatočné dôkazy, sa normálna hodnota určí v súlade s článkom 2 ods. 7 písm. b) základného nariadenia. Vývozcovia/výrobcovia, ktorí majú v úmysle predložiť náležite odôvodnené žiadosti, musia tak urobiť v osobitnej lehote stanovenej v ods. 6 písm. d). Komisia zašle formuláre žiadostí všetkým vývozcom/výrobcom v Čínskej ľudovej republike uvedeným v podnete a akémukoľvek združeniu vývozcov/výrobcov uvedenom v podnete, ako aj orgánom Čínskej ľudovej republiky.

5.2.   Postup zhodnotenia záujmu Spoločenstva

V súlade s článkom 21 základného nariadenia a v prípade, ak sú tvrdenia o dumpingu a ním spôsobenej ujme opodstatnené, rozhodne sa o tom, či by prijatie antidumpingových opatrení nebolo v rozpore so záujmom Spoločenstva. Z tohto dôvodu výrobné odvetvie Spoločenstva, dovozcovia, ich zastupujúce združenia, zástupcovia používateľov a organizácie zastupujúce spotrebiteľov, pokiaľ preukážu, že medzi ich činnosťou a príslušným výrobkom existuje objektívne prepojenie, môžu sa vo všeobecných lehotách stanovených v ods. 6 písm. a) bode (ii) prihlásiť a poskytnúť Komisii informácie. Strany, ktoré konali v súlade s predchádzajúcou vetou, môžu v lehote stanovenej v ods. 6 písm. a) bode (iii) požiadať o vypočutie, pričom uvedú osobitné dôvody, pre ktoré by mali byť vypočuté. Treba poznamenať, že akékoľvek informácie predložené podľa článku 21 sa zohľadnia len v tom prípade, ak budú v čase ich predloženia podložené konkrétnymi dôkazmi.

6.   Lehoty

a)   Všeobecné lehoty

(i)   Pre strany na vyžiadanie dotazníka alebo ostatných formulárov žiadostí

Všetky zainteresované strany by mali požiadať o dotazník alebo ostatné formuláre žiadostí čo najskôr, najneskôr však do 10 dní po uverejnení tohto oznámenia v Úradnom vestníku Európskej únie.

(ii)   Pre strany na prihlásenie, na predloženie vyplneného dotazníka a akýchkoľvek iných informácií

Všetky zainteresované strany, ak majú byť ich vyjadrenia počas prešetrovania zohľadnené, sa musia prihlásiť Komisii, oznámiť svoje stanoviská a predložiť vyplnené dotazníky alebo akékoľvek iné informácie do 40 dní od dátumu uverejnenia tohto oznámenia v Úradnom vestníku Európskej únie, ak nie je uvedené inak. Je potrebné poukázať na skutočnosť, že vykonávanie väčšiny procesných práv stanovených v základnom nariadení závisí od toho, či sa príslušná strana prihlási v rámci uvedeného obdobia.

Spoločnosti vybrané do vzorky musia predložiť vyplnené dotazníky v lehote špecifikovanej v ods. 6 písm. b) bode (iii).

(iii)   Vypočutia

V rámci tej istej 40-dňovej lehoty môžu všetky zainteresované strany takisto požiadať o vypočutie Komisiou.

b)   Osobitná lehota v prípade výberu vzorky

c)   Osobitná lehota na výber krajiny s trhovým hospodárstvom

Strany, na ktoré sa vzťahuje prešetrovanie, môžu prejaviť záujem o vyjadrenie sa k vhodnosti výberu Malajzie, o ktorej sa, ako je uvedené v ods. 5.1 písm. d), uvažuje ako o krajine s trhovým hospodárstvom na účely stanovenia normálnej hodnoty v prípade Čínskej ľudovej republiky. Tieto vyjadrenia musia byť doručené Komisii do 10 dní od dátumu uverejnenia tohto oznámenia v Úradnom vestníku Európskej únie.

d)   Osobitná lehota na predloženie žiadostí o štatút trhového hospodárstva a/alebo o individuálny prístup

Náležite odôvodnené žiadosti o štatút trhového hospodárstva (ako je uvedené v ods. 5.1 písm. e)) a/alebo o individuálny prístup podľa článku 9 ods. 5 základného nariadenia musia byť Komisii doručené do 15 dní od dátumu uverejnenia tohto oznámenia v Úradnom vestníku Európskej únie.

7.   Písomné podania, vyplnené dotazníky a korešpondencia

Všetky podania a žiadosti predložené zainteresovanými stranami musia byť realizované písomne (nie v elektronickej forme, ak nie je uvedené inak) a musia uvádzať názov, adresu, e-mailovú adresu a telefónne číslo a faxové číslo zainteresovanej strany. Všetky písomné podania, vrátane informácií požadovaných v tomto oznámení, vyplnených dotazníkov a korešpondencie, ktoré zainteresované strany poskytli ako dôverné, sa označujú ako „Limited (5)“ a v súlade s článkom 19 ods. 2 základného nariadenia sa k nim pripojí verzia, ktorá nemá dôverný charakter s označením „For inspection by interested parties“.

Adresa Komisie na účely korešpondencie:

8.   Odmietnutie spolupráce

V prípadoch, ak ktorákoľvek zo zainteresovaných strán odmietne sprístupniť alebo neposkytne potrebné informácie v rámci lehôt alebo významnou mierou prekáža v prešetrovaní, môžu sa v súlade s článkom 18 základného nariadenia vypracovať dočasné alebo konečné zistenia, či už pozitívne alebo negatívne na základe dostupných skutočností.

Ak sa zistí, že ktorákoľvek zo zainteresovaných strán poskytla nepravdivé alebo zavádzajúce informácie, tieto informácie sa nevezmú do úvahy a môžu sa použiť dostupné skutočnosti. Ak niektorá zo zainteresovaných strán nespolupracuje alebo spolupracuje iba čiastočne a zistenia sú preto podľa článku 18 základného nariadenia založené na dostupných skutočnostiach, môže byť výsledok pre túto stranu menej priaznivý než v prípade, keby bola spolupracovala.

9.   Harmonogram prešetrovania

V súlade s článkom 6 ods. 9 základného nariadenia sa prešetrovanie ukončí do 15 mesiacov od dátumu uverejnenia tohto oznámenia v Úradnom vestníku Európskej únie. V súlade s článkom 7 ods. 1 základného nariadenia možno dočasné opatrenia uložiť najneskôr do 9 mesiacov od uverejnenia tohto oznámenia v Úradnom vestníku Európskej únie.

----

(1)Ú. v. ES L 56, 6.3.1996, s. 1.

(2)Ú. v. EÚ L 340, 23.12.2005, s. 17.

(3)  O individuálne rozpätia môžu podľa článku 17 ods. 3 základného nariadenia požiadať spoločnosti, ktoré nie sú zaradené do vzorky. Treba poznamenať, že ak sa požaduje individuálny prístup, je potrebné podať žiadosť v súlade s článkom 9 ods. 5 základného nariadenia a ak sa požaduje priznanie štatútu trhového hospodárstva, je potrebné podať žiadosť v súlade s článkom 2 ods. 7 písm. b) základného nariadenia.

(4)  Poučenie týkajúce sa významu prepojených spoločností možno nájsť v článku 143 nariadenia Komisie (EHS) č. 2454/93, zavádzajúceho ustanovenia pre vykonávanie nariadenia Rady (EHS) č. 2913/92 ustanovujúceho Colný kódex Spoločenstva (Ú. v. ES L 253, 11.10.1993, s. 1).

(5)  Toto označenie znamená, že ide o interný dokument. Je chránený podľa článku 4 nariadenia Európskeho parlamentu a Rady (ES) č. 1049/2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43). Ide o dôverný dokument podľa článku 19 základného nariadenia a článku 6 Dohody Svetovej obchodnej organizácie (WTO) o implementácii článku VI Všeobecnej dohody o clách a obchode (GATT) z roku 1994 (antidumpingová dohoda).

----

----

Predbežné oznámenie o koncentrácii

(Prípad č. COMP/M.3946 — Renolit/Solvay)

(2006/C 6/03)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

----

Predbežné oznámenie o koncentrácii

(Prípad č. COMP/M.4090 — West LB/Odewald/ASH)

Prípad, ktorý môže byť posúdený v zjednodušenom konaní

(2006/C 6/04)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ C 56, 5.3.2005, s. 32.

----

----

Predbežné oznámenie o koncentrácii

(Prípad č. COMP/M.4082 — Cargill/Pagnan II)

(2006/C 6/05)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

----

Predbežné oznámenie o koncentrácii

(Prípad č. COMP/M.3985 — EADS/BAES/FNM/NLFK)

(2006/C 6/06)

(Text s významom pre EHP)

----

(1)Ú. v. EÚ L 24, 29.1.2004, s. 1.

----

----

Predbežné oznámenie o koncentrácii

(Prípad č. COMP/M.3787 — Heinemann/HDS Retail)

Prípad, ktorý môže byť posúdený v zjednodušenom konaní

(2006/C 6/07)

(Text s významom pre EHP)

----

(1)Ú. v. EÚ L 24, 29.1.2004, s. 1.

(2)Ú. v. EÚ C 56, 5.3.2005, s. 32.

----

III Oznámenia

Komisia

----

F-Lorient: Prevádzkovanie pravidelných leteckých dopravných služieb

Verejné súťaže, ktoré vyhlásilo Francúzsko podľa článku 4 ods. 1 písm. d) nariadenia Rady (EHS) č. 2408/92, na prevádzkovanie leteckých dopravných služieb na trase Lorient – Lyon

(2006/C 6/08)

1.   Úvod: Na základe ustanovení článku 4 ods. 1 písm. a) nariadenia (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva sa Francúzsko rozhodlo uložiť záväzky služby vo verejnom záujme na pravidelné letecké dopravné služby prevádzkované na trase Lorient (Lann-Bihoué) – Lyon (Saint-Exupéry). Štandardy stanovené týmito záväzkami služby vo verejnom záujme boli uverejnené v Úradnom vestníku Európskej únie C 5 z 10. januára 2006.

Pre prípad, ak žiadny letecký dopravca nezačne alebo nebude zamýšľať začať s prevádzkovaním pravidelných leteckých dopravných služieb medzi letiskami Lorient (Lann-Bihoué) a Lyon (Saint-Exupéry) k 1. júnu 2006 v súlade s uloženými záväzkami služby vo verejnom záujme a bez toho, aby žiadal o finančnú kompenzáciu, sa Francúzsko rozhodlo podľa postupu, ktorý je upravený v článku 4 ods. 1 písm. d) tohto istého nariadenia, obmedziť prístup na jedného dopravcu a po verejnej súťaži udeliť právo prevádzkovať tieto služby od 1. júla 2006.

2.   Predmet verejnej súťaže: Prevádzkovať od 1. júla 2006 pravidelné letecké dopravné služby medzi Lorientom (Lann-Bihoué) a Lyonom (Saint-Exupéry) v súlade so záväzkami služby vo verejnom záujme uloženými na túto trasu, ktoré boli uverejnené v Úradnom vestníku Európskej únie C 5 z 10. januára 2006.

3.   Účasť na verejnej súťaži: Účasť je otvorená pre všetkých leteckých prepravcov Spoločenstva, ktorí sú držiteľmi platnej prevádzkovej licencie vydanej členským štátom na základe nariadenia Rady (EHS) č. 2407/92 z 23. júla 1992 o licenciách leteckých dopravcov.

4.   Postup verejnej súťaže: Táto verejná súťaž podlieha ustanoveniam článku 4 ods. 1 písm. d), e), f), g), h) a i) nariadenia (EHS) č. 2408/92.

5.   Dokumentácia verejnej súťaže: Kompletnú dokumentáciu verejnej súťaže, ktorá obsahuje osobitnú úpravu ponukového konania a dohovor o poverení službou vo verejnom záujme, ako aj jej technickú prílohu (text záväzkov služby vo verejnom záujme uverejnených v Úradnom vestníku Európskej únie), je možné získať bezplatne na adrese:

Chambre de commerce et d'industrie du Morbihan, direction des équipements, 3, boulevard de la Rade, F-56100 Lorient. Tel.: (33) 2 97 87 76 00. Fax: (33) 2 97 37 22 19.

6.   Finančná náhrada: V ponukách predložených predkladateľmi bude výslovne uvedená čiastka požadovaná ako náhrada za prevádzkovanie dopravy počas troch rokov odo dňa plánovaného začatia prevádzkovania (s ročným vyúčtovaním). Presná čiastka náhrady, ktorá sa napokon pridelí, sa stanoví každý rok „ex post“ v závislosti od výdavkov a skutočne získaných tržieb zo služby do výšky limitu čiastky uvedenej v ponuke. Tento maximálny limit je možné upraviť len v prípade nepredvídateľnej zmeny podmienok prevádzkovania.

Ročné platby sa realizujú vo forme preddavkov a vyrovnávacieho doplatku. K výplate vyrovnávacieho doplatku dochádza až po schválení účtov dopravcu pre posudzovanú trasu a preverení vykonávania služby za podmienok uvedených ďalej v bode 8.

V prípade vypovedania zmluvy pred skončením jej platnosti sa ustanovenia bodu 8 použijú v najvhodnejších lehotách za účelom umožniť výplatu doplatku finančnej náhrady, ktorá prináleží dopravcovi, pričom maximálny limit uvedený v prvom pododseku bude prípadne pomerne znížený podľa skutočnej dĺžky doby prevádzkovania.

7.   Lehota platnosti zmluvy: Lehota platnosti zmluvy (dohody o uložení služby vo verejnom záujme) je trojročná a počíta sa odo dňa plánovaného začatia prevádzkovania leteckých dopravných služieb uvedeného v bode 2 tohto oznámenia o verejnej súťaži.

8.   Preverovanie vykonávania služby a účtov dopravcu: Vykonávanie služby a vedenie účtovníctva dopravcu pre posudzovanú trasu budú predmetom posudzovania, ktoré sa uskutoční aspoň raz ročne v súčinnosti s dopravcom.

9.   Výpoveď a výpovedná doba: Ktorákoľvek zo zmluvných strán môže zmluvu vypovedať pred riadnym uplynutím platnosti zmluvy iba v prípade, ak dodrží šesťmesačnú výpovednú lehotu. V prípade závažných nedostatkov v plnení záväzkov služby vo verejnom záujme zo strany dopravcu sa má za to, že tento dopravca vypovedal zmluvu bez dodržania výpovednej lehoty, ak do jedného mesiaca od výzvy neobnovil prevádzkovanie služby v súlade s uvedenými záväzkami.

10.   Zníženia finančnej náhrady: Sankciou za nedodržanie výpovednej lehoty uvedenej v bode 9 zo strany dopravcu je buď administratívna pokuta v súlade s článkom R. 330-20 kódexu civilného letectva, alebo zníženie finančnej náhrady, ktoré sa vypočíta podľa počtu mesiacov neplnenia záväzku a reálneho deficitu trasy za posudzovaný rok v maximálnej výške na úrovni maximálnej finančnej náhrady uvedenej v bode 6.

V prípade nedostatkov obmedzených na záväzky služby vo verejnom záujme sa použijú zníženia na maximálnu finančnú náhradu uvedenú v bode 6 bez toho, aby bolo dotknuté použitie ustanovení článku R. 330-20 kódexu civilného letectva. Tieto zníženia prípadne zohľadnia počet zrušených letov pre dôvody, ktoré je možné pripísať dopravcovi, počet letov uskutočnených s kapacitou nižšou, ako je požadovaná kapacita, počet letov uskutočnených bez dodržania záväzkov služby vo verejnom záujme z hľadiska zastávok, počet dní, v ktorých neboli dodržané záväzky služby vo verejnom záujme z hľadiska časového rozsahu v cieľovej stanici alebo využívania elektronických rezervačných služieb.

11.   Predloženie ponúk: Ponuky musia byť doručené do 17.00 hod. (miestneho času) na nasledujúcu adresu:

Chambre de commerce et d'industrie du Morbihan, direction des équipements, 3, boulevard de la Rade, F-56100 Lorient,

najneskôr šesť týždňov odo dňa uverejnenia tohto oznámenia o verejnej súťaži v Úradnom vestníku Európskej únie zaslaním doporučeného listu s potvrdením o doručení zásielky, pričom rozhodujúcim je dátum oznámenia o doručení, alebo musia byť odovzdané na mieste, pričom ich prijatie bude potvrdené potvrdenkou.

12.   Platnosť verejnej súťaže: Platnosť každej verejnej súťaže v súlade s definíciou v článku 4 ods. 1 písm. d) prvej vete nariadenia (EHS) č. 2408/92 podlieha podmienke, že žiadny letecký prepravca Spoločenstva do 1. júna 2006 nepredloží program prevádzkovania predmetnej trasy od 1. júla 2006 v súlade s uloženými záväzkami služby vo verejnom záujme bez toho, aby dostal finančnú náhradu.

----

----

SE-Sundsvall: Prevádzkovanie pravidelných leteckých dopravných služieb

Výzva na predkladanie ponúk vyhlásená Národnou agentúrou pre verejnú dopravu (Rikstrafiken) v zmysle článku 4 ods. 1 písm. d) nariadenia Rady (EHS) č. 2408/92, ktorá sa týka poskytovania pravidelných leteckých dopravných služieb na trase:

Östersund - Umeå

(2006/C 6/09)

(Text s významom pre EHP)

1.   Úvod: Podľa článku 4 ods. 1 písmeno a) nariadenia Rady (EHS) č. 2408/92 z 23. júla 1992 o prístupe leteckých dopravcov Spoločenstva k letovým trasám v rámci Spoločenstva sa Švédsko rozhodlo uložiť záväzok služby vo verejnom záujme na poskytovanie pravidelných leteckých dopravných služieb na uvedenej trase. Podmienky predmetného záväzku služby vo verejnom záujme boli uverejnené v Úradnom vestníku Európskej únie C 64 z 2. marca 1994.

Švédsko sa v súlade s postupom ustanoveným v článku 4 ods.1 písm. d) uvedeného nariadenia rozhodlo, že ak do 60 kalendárnych dní od uverejnenia tohto oznámenia žiadny letecký dopravca nezačne alebo nebude mať v úmysle začať poskytovať pravidelné letecké dopravné služby na uvedenej trase v súlade s uvedeným záväzkom služby vo verejnom záujme a bez nároku na finančnú kompenzáciu, obmedzí prístup len na jedného leteckého dopravcu a poskytne prostredníctvom verejnej súťaže právo na prevádzkovanie takýchto služieb od 29. októbra 2006.

2.   Predmet verejnej súťaže: Prevádzkovanie pravidelných leteckých dopravných služieb na uvedenej trase od 29. októbra 2006 v súlade s uvedeným záväzkom služby vo verejnom záujme, ktorý sa týka predmetnej trasy a ktorý bol uverejnený v Úradnom vestníku Európskej únie C 64 z 2. marca 1994.

Predkladané ponuky sa týkajú výlučne trasy:

Östersund - Umeå.

3.   Účasť vo verejnej súťaži: Verejnej súťaže sa môžu zúčastniť všetci leteckí dopravcovia Spoločenstva, ktorí sú držiteľmi platnej prevádzkovej licencie udelenej členským štátom Spoločenstva podľa nariadenia Rady (EHS) č. 2407/92 z 23. júla 1992 o licenciách leteckých dopravcov.

4.   Postup verejnej súťaže: Táto výzva na predkladanie ponúk podlieha ustanoveniam článku 4 ods. 1 písm. d) až i) nariadenia (EHS) č. 2408/92.

Ponuka je zo strany ponúkajúceho záväzná do 29. októbra 2006.

5.   Dokumentácia k verejnej súťaži: Kompletnú dokumentáciu k verejnej súťaži, ktorá zahŕňa osobitné pravidlá verejnej súťaže, zmluvné podmienky, záväzok služby vo verejnom záujme, trhové podmienky atď., je možné získať zdarma na tejto adrese:

Rikstrafiken, Box 473, S-851 06 Sundsvall,

alebo na e-mailovej adrese: registrator@rikstrafiken.se.

Telefón: (46) 60 67 82 50. Fax: (46) 60 67 82 51.

6.   Finančná kompenzácia: Všetky kompenzácie vyplývajúce zo zmluvy sa uskutočnia vo švédskych korunách (SEK). V predložených ponukách sa špecifikuje suma, ktorá sa prostredníctvom kompenzácie požaduje za prevádzkovanie služby od 29. októbra 2006 počas dvoch rokov (s ročným rozpisom). Špecifikovaná suma sa zakladá na odhade nákladov a príjmov vyplývajúcich z predmetného záväzku služby vo verejnom záujme a zo zmluvy.

7.   Cenový systém a organizácia: V dokumentácii k verejnej súťaži sa budú špecifikovať rozličné aspekty cenového systému a organizácie, ktoré budú základom hodnotenia primeranosti služby a výberu spomedzi ponúk.

8.   Trvanie zmluvy: Obdobie platnosti zmluvy zahŕňa obdobie od podpísania zmluvy oboma stranami do 1. marca 2009. Do tohto dátumu splní letecký prepravca svoje oznamovacie povinnosti vyplývajúce zo zmluvy.

Pravidelné letecké dopravné služby sa na predmetnej trase začnú 29. októbra 2006 a ukončia sa 25. októbra 2008.

9.   Dodatky k zmluve a jej vypovedanie: Zmluvu je možné zmeniť, len ak sú zmeny v súlade so záväzkom služby vo verejnom záujme, ktorý bol uverejnený v Úradnom vestníku Európskej únie C 64 z 2. marca 1994. Zmeny zmluvy sa vypracujú písomnou formou. Ktorákoľvek zo zmluvných strán môže vypovedať zmluvu len v prípade, ak ju druhá strana neplní a napriek písomnému upozorneniu bezodkladne nevykoná nápravu. Týmto nie je dotknuté právo vypovedať zmluvu z dôležitých dôvodov v osobitných prípadoch.

10.   Sankcie za neplnenie zmluvy: Letecký dopravca je zodpovedný za plnenie svojich zmluvných povinností. V prípade neplnenia alebo čiastočného neplnenia zmluvy, za ktoré je zodpovedný letecký dopravca, je Národná agentúra pre verejnú dopravu (Rikstrafiken) oprávnená znížiť kompenzáciu alebo pozastaviť jej vyplatenie do vykonania nápravy. Národná agentúra pre verejnú dopravu (Rikstrafiken) si vyhradzuje právo na náhradu škody.

11.   Podávanie ponúk: Ponuky sa predkladajú najneskôr do 60 kalendárnych dní po uverejnení tohto oznámenia v Úradnom vestníku Európskej únie. Ponuky musia byť označené textom „Tender for air services, Rt 2005-190/32“ a menom účastníka verejnej súťaže. Ponuky je možné zaslať poštou, doručovateľskou službou alebo osobne doručiť do Národnej agentúry pre verejnú dopravu (Rikstrafiken):

Rikstrafiken, Esplanaden 11, Box 473, S-851 06 Sundsvall.

Úradné hodiny Národnej agentúry pre hromadnú dopravu (Rikstrafiken) sú pondelok až piatok od 8.00 do 16.00 hod.

Originál a dve kópie ponuky a úplnej dokumentácie musia byť predložené vo švédčine alebo v angličtine a na CD-disku.

Ponuky zaslané faxom, telegramom, telexom alebo e-mailom sa neakceptujú.

12.   Obdobie platnosti verejnej súťaže: V súlade s článkom 4 ods. 1 písmenom d) nariadenia (EHS) č. 2408/92 podlieha platnosť tejto verejnej súťaže podmienke, že žiadny letecký dopravca Spoločenstva nepredloží najneskôr do 60 kalendárnych dní po uverejnení tohto oznámenia svoj zámer prevádzkovať pravidelné letecké dopravné služby na predmetnej trase od 29. októbra 2006 v súlade s uvedeným záväzkom služby vo verejnom záujme, bez výhradného práva a bez nároku na akúkoľvek finančnú kompenzáciu.

----